b'\n_START_ARTICLE_\nNine Inch Nails\n_START_PARAGRAPH_\nNine Inch Nails (sutrumpintai NIN, spausdinama NI\xd0\x98) yra industrinio roko projektas i\xc5\xa1 JAV, Klivlendo, Ohajo valstijos, \xc4\xafkurtas Trento Reznoro (Trent Reznor) 1988 metais. Vokalistas, prodiuseris, multi - instrumentalistas Trent Reznor yra vienintelis nuolatinis Nine Inch Nails narys, atsakantis u\xc5\xbe NIN muzikinius sprendimus. Grup\xc4\x97s muzika atitinka daugel\xc4\xaf \xc5\xbeanr\xc5\xb3. Gyvo garso koncertuose su NIN kartu groja ir kiti muzikantai. Pasirodymuose da\xc5\xbenai naudojami vizualiniai efektai (\xc5\xa1vies\xc5\xb3 \xc5\xa1ou).\n_START_SECTION_\nEtimologija\n_START_PARAGRAPH_\nReznoras apie Nine Inch Nails pavadinim\xc4\x85:_NEWLINE_\xe2\x80\x9eNe\xc5\xbeinau, ar jums kada teko galvoti grupi\xc5\xb3 pavadinimus, bet da\xc5\xbeniausiai turi vien\xc4\x85 vard\xc4\x85, kuris atrodo tikrai geras, o kit\xc4\x85 dien\xc4\x85 papras\xc4\x8diausiai kvailas. Buvau sugalvoj\xc4\x99s apie 200 toki\xc5\xb3 pavadinim\xc5\xb3. Nine Inch Nails i\xc5\xa1laik\xc4\x97 dviej\xc5\xb3 savai\xc4\x8di\xc5\xb3 test\xc4\x85, atrod\xc4\x97 gerai vizualiai, ir j\xc4\xaf buvo galima lengvai sutrumpinti. Vardas neturi literat\xc5\xabrin\xc4\x97s reik\xc5\xa1m\xc4\x97s, skamba truput\xc4\xaf bauginan\xc4\x8diai. Kietai ir vyri\xc5\xa1kai. Tai keiksma\xc5\xbeodis, bandantis tapti grup\xc4\x97s pavadinimu.\xe2\x80\x9c_NEWLINE_Nine Inch Nails logotipo (raid\xc4\x97s \xe2\x80\x9eNIN\xe2\x80\x9c (su apversta antr\xc4\x85ja \xe2\x80\x9eN\xe2\x80\x9c), atrodantis pana\xc5\xa1iai \xc4\xaf \xe2\x80\x9eNI\xd0\x98\xe2\x80\x9c) atsiradim\xc4\x85 l\xc4\x97m\xc4\x97 Tibor Kalman apipavidalinimas Talking Heads albumui Remain in Light.\n_START_SECTION_\n\xc5\xbdanras\n_START_PARAGRAPH_\nNIN skambesys \xc4\xafvairiai apib\xc5\xabdinamas \xe2\x80\x93 kaip alternatyva, elektronika, heavy metal, rock arba da\xc5\xbeniausiai tiesiog industrial ar industrial rock. Atkeipdamas d\xc4\x97mes\xc4\xaf, kad jo muzika kategorizuojama kaip industrial, Reznoras 1994 metais Axcess Magazine \xc5\xbeurnalui sak\xc4\x97:_NEWLINE_\xe2\x80\x9eKas i\xc5\xa1 tikr\xc5\xb3j\xc5\xb3 vadinosi industrine muzika, buvo prie\xc5\xa1 20 met\xc5\xb3 groj\xc4\x99 Throbbing Gristle ir Test Dept. M\xc5\xabs\xc5\xb3 muzika tikrai ma\xc5\xbeai susijusi su tuo, k\xc4\x85 jie grojo, kita vertus, tiek mano muzikoje, tiek j\xc5\xb3 \xe2\x80\x93 toks pat triuk\xc5\xa1mas. A\xc5\xa1 dirbu pop dainos strukt\xc5\xabros kontekste, ko nedar\xc4\x97 \xc5\xa1ios grup\xc4\x97s. Ir d\xc4\x97l to, kad ka\xc5\xbekas nepasi\xc5\xabl\xc4\x97 naujo pavadinimo, kuris skirt\xc5\xb3 tuos beveik nesusijusius \xc5\xbeanrus, industrial pavadinimas erzina visus old school fanus. Tiesiog, saky\xc4\x8diau, kad truput\xc4\xaf pasiskolinau ka\xc5\xbeko i\xc5\xa1 tam tikr\xc5\xb3 stili\xc5\xb3 ir grupi\xc5\xb3 kaip pamin\xc4\x97tosios.\xe2\x80\x9c_NEWLINE_NIN dainos priklauso gausybei \xc5\xbeanr\xc5\xb3: \xe2\x80\x9eThe Perfect Drug\xe2\x80\x9c jau\xc4\x8diamas drum and bass, \xe2\x80\x9eDown in It\xe2\x80\x9c paveiktas ankstesnio singlo Skinny Puppy, \xe2\x80\x9eHappiness in Slavery\xe2\x80\x9c u\xc5\xbepildytas industrial metal skambesiu su Ministry tonu, \xe2\x80\x9eThe Frail\xe2\x80\x9c tiesiog melancholi\xc5\xa1ka pianino melodija ir did\xc5\xbeioji dalis dain\xc5\xb3 i\xc5\xa1 \xe2\x80\x9ePretty Hate Machine\xe2\x80\x9c gal\xc4\x97t\xc5\xb3 b\xc5\xabti priskirta dark elektronic pop stiliui.'